Virallinen lehti nro C 117 , 16/04/1998 s. 0071



KIRJALLINEN KYSYMYS E-2821/97 komissiolle esittäjä(t): Wolfgang Kreissl-Dörfler (V) (1. syyskuuta 1997) Aihe: Fotojännite/Kustannukset kattava hyvitys Christos Papoutsis vastasi 20. kesäkuuta 1997 komission puolesta kysymykseen E-1359/97 ((EYVL C 21, 22.1.1998, s. 47.)), että perinteisten energialähteiden ja uusiutuvien energialähteiden aiheuttamien kustannusten välinen ero on suurimpana esteenä uusiutuvien energialähteiden markkinoille saattamiselle. Tämä kustannusten välinen ero on tasattava. Tätä tarkoitusta varten on siirtymäkaudella uudistuvat energialähteet saatettava markkinatuen avulla samalle tasalle perinteisten energialähteiden kanssa. Paras väline tähän on monissa Saksan kaupungeissa käytössä oleva järjestelmä ¨kustannukset kattava hyvitys¨ (full cost rates), jota maksetaan uusiutuvien energialähteiden avulla tuotetun sähkövirran jakelusta. Tästä syystä kysyn komissiolta seuraavaa: 1. Mistä saksalaisista kaupungeista ja miltä järjestöiltä komissio on kerännyt tietoja tästä hyvitysmuodosta saaduista kokemuksista, kuten parlamentti edellytti 4. kesäkuuta 1997 antamansa päätöslauselman (A4-0188/96 ((EYVL C 211, 22.7.1996, s. 27.)) ¨Uusiutuvia energialähteitä koskeva yhteisön toimintaohjelma¨) 19 kohdassa? 2. Mihin tuloksiin tällä kustannukset kattavalla hyvityksellä on päästy? 3. Mikä on komission näkemys näistä tuloksista? 4. Millaista säännöstöä komissio aikoo ehdottaa uusiutuvien energialähteiden avulla tuotetun sähkövirran jakelusta maksettavalle hyvitykselle nopeuttaakseen kyseisten energialähteiden markkinoille saattamista? Komission jäsenen Ch. Papoutsisin komission puolesta antama vastaus (24. lokakuuta 1997) Kuten uusiutuvia energiamuotoja koskevassa vihreässä kirjassa ((KOM(96) 576. )) todetaan, komissio valmistelee valkoista kirjaa yhteisön strategiaksi uusiutuvien energiälähteiden osalta vuoteen 2010 sekä sitä koskevaa toimintasuunnitelmaa. Tässä yhteydessä komissio aikoo tehdä ehdotuksen, joka koskee uusiutuvista energialähteistä tuotetun sähkön verkostoon pääsyä ja sitä koskevaa rahallista korvausta. Myös muunlaiset järjestelyt kuin useiden saksalaisten kaupunkien jo hyväksymät voidaan ottaa huomioon. Komissio analysoi tässä tarkoituksessa useissa jäsenvaltioissa saadut kokemukset tehdäkseen aikanaan asiasta yhteisön tason ehdotuksia. Samanaikaisesti verkostoon pääsyä koskevan ehdotuksen kanssa komissio analysoi uusiutuvien energialähteiden käsittelyä sähkön sisämarkkinoita koskevan direktiivin 96/92/ETY ((EYVL L 27, 30.1.1997. )) kansalliseen lainsäädäntöön saattamisen yhteydessä. Komissio katsoo myös, että uusiutuvien energialähteiden kustannukset eivät ole ainoa este energian markkinoillepääsylle. Näin ollen komissio aikoo ehdottaa useilla aloilla sovellettavia toimenpiteitä. Näitä aloja ovat esimerkiksi standardit, tutkimus, esittelytoiminta, tiedottaminen, paikallis- ja aluesuunnittelu, verotus, kaupallinen ja institutionaalinen rahoitus, edistämistoiminta, tiedotus ja koulutus. Jotta taataan suuremmat markkinat uusiutuville energialähteille keskipitkällä ja pitkällä jaksolla, komissio arvioi, että niiden kehittämiseksi annettavan tuen on oltava hyvin kohdistettua ja ajan myötä vähenevää, koska tavoitteena on kehittää niiden juurtumista ja kilpailukykyä siirtymäkauden päätyttyä, johon parlamentin jäsen viittaa. Kustannukset voivat vaihdella valtavasti toisaalta teknologian toiminnan ja toisaalta erityisolosuhteiden, etenkin sijainnin ja infrastruktuurin tason suhteen.